Σαλάτα με κόκκινο λάχανο, αχλάδι και σάλτσα πετιμεζιού
Με καρότα και μήλα το περιμέναμε. Με αχλάδι, πορτοκάλι και πετιμέζι, όμως;
1/2 κόκκινο λάχανο, λεπτοκομμένο, 2 φρέσκα κρεμμυδάκια, ψιλοκομμένα, τα φύλλα από 5-6 κλωνάρια μαϊντανό, ψιλοκομμένα, 2 κουτ. σούπας καρυδόψιχα, σπασμένη, 2 αχλάδια, σε πολύ λεπτές φέτες, αλάτι, φρεσκοτριμμένο πιπέρι, 1 κουτ. σούπας βαλσαμικό ξίδι, 3 κουτ. σούπας πετιμέζι, χυμός από 1 πορτοκάλι, 60 ml ελαιόλαδο, αλάτι, φρεσκοτριμμένο πιπέρι
Για τη σαλάτα με κόκκινο λάχανο, αχλάδι και σάλτσα πετιμεζιού, σε μια λεκανίτσα τρίβουμε με τις παλάμες μας το λάχανο με λίγο αλάτι, μέχρι να «μαραθεί». Το στύβουμε, το βάζουμε σε σαλατιέρα και προσθέτουμε τα κρεμμυδάκια, τον μαϊντανό, τα καρύδια και πιπέρι. Ανακατεύουμε.Χτυπάμε όλα τα υλικά στον πολυκόφτη για 1-2 λεπτά, μέχρι να φτιάξουμε λεία σάλτσα.Βάζουμε στη σαλάτα το αχλάδι, περιχύνουμε με τη σάλτσα και σερβίρουμε.
Αχλάδι,Καρύδια,Λάχανο,Νηστίσιμα,Χορτοφαγικά